
ПРАВИЛА ЗА ДОСТЪПА
В СГРАДА И ДВОРНО ПРОСТРАНСТВО
на Детска градина „Здравец“, с. Муселиево

Чл. 1. В Правилата за безопасност и ограничаване на достъпа в детската градина се определят правата и задълженията на работещите в детската градина, родители и други посетители, както и се урежда организацията на дейността им, съобразно особеностите на детската градина.
Чл. 2. С оглед осигуряване на безопасност на децата се забранява:
1. преминаването на граждани през двора на детската градина;
2. разхождането на домашни любимци и/или други животни;
3. влизането и паркирането на автомобили.
Чл. 3. (1) По изключение в двора на детската градина могат да спират автомобили, осъществяващи разтоварна дейност за нуждите на градината (доставяне на хранителни продукти, хигиенни материали, пясък и материали за предстоящ ремонт).
(2) При осъществяване на ремонтни дейности се издава специална заповед на директора за спирането на автомобили и достъпа на лица, извършващи ремонтните дейности.
Чл. 4. В извънработно време и почивни дни се заключват входовете и порталите на детската градина.
Чл. 5. В детската градина се осъществява пропускателен режим за външни лица само през централния вход, както следва:
 Прави се проверка на посетителя, както и неговия багаж за притежаване на оръжие и други опасни вещества и предмети.
 Не се допуска внасянето на обемисти предмети и вещи, освен с разрешение на директора на детската градина.
Чл. 6. Родителите на децата имат право на достъп до съблекалнята на детската група.
 Родителите на децата могат да посещават и други помещения по изключение, в случаите на организирани празници, развлечения и други дейности за децата с участието на родители и/или родителски срещи.
Чл. 8. Работещите в детската градина и родителите на децата се запознават с правилата срущу подпис и се задължават да ги спазват. 
Чл. 9. Учителите на детските групи се задължават да поставят Правилата на достъпно място за информация на всички родители и посетители на детската градина. 
Чл. 10. Директорът на детската градина координира, контролира и носи отговорност за прилагането на правилата.
Чл. 11. Директорът на Детска градина „Здравец“ се задължава да публикува Правилата на сайта на детската градина.

